Grimm (televisiosarja)

Grimm () on yhdysvaltalainen televisiosarja. Sarjan ensiesitys oli NBC-televisiokanavalla Yhdysvalloissa 28. lokakuuta 2011. Suomessa sarjaa on esitetty Subilla 8. tammikuuta 2013 lähtien. NBC ilmoitti vuoden 2016 lopulla kuudennen tuotantokauden jäävän sarjan viimeiseksi.

Sarja yhdistää rikosdraaman, mysteerin ja yliluonnollisen kauhun elementtejä tarinoissaan. Monet sarjan jaksot lainaavat tarinoita Grimmin veljeksien keräämistä saduista.

 Juoni 
Sarja kertoo Portlandin poliisilaitoksen murharyhmän rikosetsivä Nick Burkhardtista (David Giuntoli), joka saa selville olevansa sukua metsästäjille, joilla on suvussa kauan periytynyt erityisherkkyys nähdä Grimmin saduissa esiintyneitä yliluonnollisia olentoja. Nämä "wesenit" näyttävät ihmisiltä ja elävät ihmisten keskuudessa, mutta "grimmeillä" on kyky nähdä heidän todellinen ulkonäkönsä.

Tapahtumat sijoittuvat Portlandin kaupunkiin ja sen metropolialueelle Oregonissa. Lisäksi sarjassa on tapahtumia Itävallan pääkaupungissa Wienissä.

 Päähenkilöt 
 Nicholas ”Nick” Burkhardt (David Giuntoli) on henkirikostutkija Portlandin poliisitoimistossa. Nickin Marie-täti (Kate Burton) kertoo hänelle, että hän polveutuu eräänlaisista metsästäjistä, Grimmeistä, joilla on kyky nähdä yliluonnollisten olioiden todellinen minä näiden inhimillisen ulkokuoren alla, ja siten myös velvollisuus taistella näitä vastaan. Grimminä Nickillä on poikkeuksellinen kyky tehdä nopeita ja tarkkoja päätöksiä. Hän havaitsee huomattavasti paremmin vähäisimmätkin johtolangat mitkä yleensä jäisivät helposti huomaamatta. Hänellä on parempi kuulo ja kestävyys kuin normaaleilla ihmisillä. 
 Hank Griffin (Russel Hornsby) on Nickin työpari ja myös henkirikostutkija/rikospoliisi.
 Juliette Silverton (Bitsie Tulloch) on Nickin tyttöystävä, joka työskentelee eläinlääkärinä. Juliette oli alun perin tietämätön miesystävänsä synkästä salaisuudesta, kunnes tämä vihdoin kertoi hänelle asiasta ensimmäisen kauden finaalijaksossa. 2. kaudella Juliette menettää muistonsa Nickistä ja rakastuu Renardiin loitsun seurauksena, mikä johtaa myös Renardin roolin paljastumiseen Nickille. Loitsu saadaan kumottua ja Julietten muistot myös palaavat. Tämä hyväksyy Nickin grimmiyden osaksi heidän elämäänsä. 4.kaudella Juliette palauttaa Nickille tämän grimmin voimat, mutta muuttuu itse Hexenbiestiksi loitsun myötä. Juliette ei lopulta kykene vastustamaan Hexenbiest-puolta, joka ottaa vallan hänestä ja muuttaa Julietten vihamieliseksi. Hän houkuttelee muun muassa Nickin äidin ansaan tapettavaksi ja pakottaa lopulta Trubelin tappamaan hänet Nickin hengen pelastamiseksi. Hadrianuksen valli niminen ryhmä kuitenkin pelastaa hänet ja muuttaa hänet hexenbiestin voimat yhä omaavaksi supersotilaaksi Eveksi, jolta ovat hävinneet kaikki Julietten muistot. Päätyessään lopulta kosketuksiin Zerstörerin sauvan palasen kanssa Juliette-puoli alkaa kuitenkin palata.
 Monroe (Silas Weir Mitchell) on Blutbad-niminen Wesen, joka on eräänlainen ihmissusi. Monroe on vannonut jättävänsä vanhat pahat tapansa. Monroe on myös kasvissyöjä.
 Kapteeni Sean Renard (Sasha Roiz) on Nickin esimies ja Portlandin poliisilaitoksen ylin aukroriteetti, sekä myös ainakin osittain Zauberbiest.
 Kersantti Drew Wu (Reggie Lee)
 Rosalee Calvert (Bree Turner) on paikallinen apteekkari, Monroen aviopuoliso ja Fuchsbau. Hän on auttanut Nickiä monet kerrat erinäisten Wesen-tapausten ratkaisemisessa.
 Adalind Schade (Claire Coffee) on yksi sarjan keskeisimmistä antagonisteista. Hän on myös Hexenbiest, joka on eräänlainen noita. Alun perin hän toimi Sean Renardin alaisuudessa, kunnes menetti voimansa seurauksena kohtalokkaasta yhteenotosta Nickin kanssa. Tämän jälkeen Adalind poistui maasta, mutta ennen tätä hän kuitenkin päätti kostaa Nickille vaivuttamalla Julietten koomaan joka pyyhkisi pois tämän muistot Nickistä. Sittemmin hän siirtyi työskentelemään Sean Renardin velipuolelle, siinä sivussa hankkien noidan voimansa takaisin pitkän ja tuskallisen rituaalin kautta. Kolmannen kauden lopussa hän viettelee ja makaa Nickin viedäkseen tämän Grimmin voimat, jotka Nick myöhemmin saa takaisin. Adalind tulee kuitenkin raskaaksi Nickille ja heille syntyy lopulta yhteinen lapsi, jonka Adalind nimeää Nickin äidin mukaan Kellyksi. 5. kaudella Nick ja Adalind muuttavat pakon edestä yhteen ja Adalindista tulee Nickille tärkeä liittolainen.

 Lähteet 

 Aiheesta muualla 
 Sarjan kotisivut (NBC) 

 TVGuide: Grimm 
 Grimm MTV:n sivuilla 

Luokka:2010-luvun yhdysvaltalaiset draamasarjat
Luokka:2010-luvun yhdysvaltalaiset kauhusarjat
Luokka:2010-luvun yhdysvaltalaiset rikossarjat
Luokka:Yhdysvaltalaiset fantasiasarjat
Luokka:Seulonnan keskeiset artikkelit
Luokka:NBC:n televisio-ohjelmat